GHID ORIENTATIV PENTRU CEI CARE INTENŢIONEAZĂ SĂ CONSTRUIASCĂ, SĂ MODIFICE SAU SĂ DEMOLEZE O CONSTRUCŢIE
Pentru a putea construi o clădire, modifica sau demola una existentă, din punct de vedere legal, este necesară o autorizaţie de construire. Pentru obţinerea acestei autorizaţii trebuie parcurşi trei paşi principali: 

- certificat de urbanism, 

- avize, 
-  autorizaţie de construcţie/desfiinţare.

1. Certificatul de urbanism  click
Certificatul de urbanism este actul prin care autoritatea responsabilă cu construirea din zona dumneavoastră, vă înştiinţează ce şi în ce condiţii puteţi construi. Pentru imobile cuprinse în intravilanul localităţilor, certificatul de urbanism se eliberează de către primării, pe bază de cerere din partea dumneavoastră şi câteva acte care vă sunt la îndemană: act de proprietate, planuri topografice vizate de Oficiul de Cadastru (plan de amplasament şi plan de încadrare în zonă) şi documentul de plată a taxei de eliberare a certificatului de urbanism. Pentru imobile cuprinse în extravilanul localităţilor, certificatul de urbanism se eliberează de către consiliile judeţene. În general, nu sunt necesare piese desenate sau scrise intocmite de arhitect. Durata legală de emitere a certificatului, masurată de la depunerea actelor, este de maxim 30 de zile. Certificatul de urbanism nu permite construirea, ci enumeră doar actele necesare pentru a obţine autorizaţia de construire, dintre care cele mai importante, pe langă proiect, sunt avizele si acordurile. Taxa care se plateste pentru eliberarea unui certificat de urbanism este calculată în funcţie de suprafaţa terenului pentru care se solicită certificatul.


2. Avize şi acorduri 
Există două categorii de avize şi acorduri: unele se obţin de la furnizorii de utilităţi (apă, canal, energie electrică, gaze, telefonie, salubritate), iar altele de la diverse autorităţi, privitor la probleme de: mediu, aparare civilă, sănătate publică, apărare contra incendiilor, monumente istorice şi zone protejate, regimul apelor de suprafaţă şi din subsol, intervenţiile pe clădiri existente, circulaţie (comisii la primărie şi poliţie) şi altele. Nu se cer toate aceste avize pentru fiecare clădire, ci doar cele relevante în fiecare caz. Unii avizatori cer efectuarea unei vizite la amplasament (sănătatea populaţiei, inspecţia de stat în construcţii, apele române). Durata medie de obtinere a tuturor avizelor este de 45 de zile. Pe lângă proiect, avize si acorduri, se mai pot cere de către primării: întocmirea de planuri urbanistice zonale sau de detaliu, scoaterea din circuitul agricol, declaraţie pe proprie răspundere că imobilul nu face obiectul vreunui litigiu aflat pe rol într-o instanţă judecatorească, studiu geotehnic, ridicare topometrică, acordul vecinilor, expertize tehnice, diverse studii şi altele.

3. Autorizatia de construire
Autorizaţia de construire se eliberează de către aceleaşi autorităţi ca şi în cazul certificatului de urbanism. Actele necesare sunt:

- cererea pentru emiterea autorizaţiei de construire/desfiinţare - inclusiv anexa (se utilizează formularul-model F.9 obţinut de la emitent), completată cu elementele de identificare şi datele tehnice conform P.A.C.; 
- certificatul de urbanism (în copie);

- actul doveditor al titlului asupra imobilului, (Extras CF) care să îi confere solicitantului dreptul de execuţie a lucrărilor de construcţii (original sau în copie legalizată);

- proiectul pentru autorizarea executării lucrărilor de construire - P.A.C. (două exemplare);

- avizele şi acordurile cerute prin certificatul de urbanism;
- documentul de plată a taxei de emitere a autorizaţiei de construire/desfiinţare (în copie), inclusiv documentele de plată a taxelor legale pentru avizele şi acordurile necesare emiterii acordului unic, conform listei avizelor şi acordurilor necesare, comunicate odată cu certificatul de urbanism (în copie);
- dovada de luare in evidenţă la  ORDINUL ARHITECTILOR DIN ROMANIA).
Durata de eliberare a autorizatiei, de la depunerea actelor, este similara cu cea pentru certificatul de urbanism. Taxa de autorizare se calculează ca un procent (0,5%) din investitia autorizată. Taxa pentru timbru de arhitectură se calculează tot ca un procent (0,05%) din investiţia autorizată.
 
Conform Codulului fiscal (Art. 267  alin.15): “În cazul unei autorizaţii de construire emise pentru o persoană fizică, valoarea reală a lucrărilor de construcţie nu poate fi mai mică decât valoarea impozabilă a clădirii.”
Conform H.C.L. nr.2/30.01.2008: “Valoarea impozabilă a clădirii, exprimată în lei, se determină prin înmulţirea suprafeţei construite desfăşurate a acesteia, exprimate în metri pătraţi, cu valoarea impozabilă corespunzătoare, exprimată în lei/mp, din tabelul următor”:
	TIPUL CLĂDIRII
	VALOAREA IMPOZABILĂ

-lei/mp-

	
	Clădire cu instalaţie electric, de apă, de canalizare şi de încălzire
	Clădire fără instalaţie electric, de apă, de canalizare

	A.Clădire cu cadre din beton armat sau cu prereţi exterior din cărămidă arsă
	702
	417

	B.Clădire cu pereţi exterior din lemn, din piatră natural, din cărămidă nearsă
	191
	120

	C.Clădire-anexă cu cadre din beton armat sau cu pereţi exterior din cărămidă arsă
	120
	107

	D.Clădire-anexă cu pereţii exterior din lemn, din piatră natural, din cărămidă nearsă
	71
	47


Suprafaţa construită desfăşurată a unei clădiri se determină prin însumarea suprafeţelor secţiunilor tuturor nivelurilor clădirii, inclusiv ale balcoanelor sau ale celor situate la subsol. Pentru locuinţe situate la subsol, demisol sau mansardă – 75%, iar pentru spaţiile cu altă destinaţie – 50% din valoarea corespunzătoare fiecărei grupe de clădiri.

Valoarea impozabilă a clădirii se ajustează în funcţie de rangul localităţii şi zona în care este amplasată clădirea, prin înmulţirea valorii determinate conform alin. (3) cu coeficientul de corecţie corespunzător:
	Localitatea
	Rangul localităţii
	Coeficientul

	Ciugud
	IV
	1,10

	Limba, Şeuşa, Hăpria,

Teleac, Drâmbar
	V
	1,05


